CELEX: 22011D0129
Language: mt
Date: 2011-12-02 00:00:00
Title: Deċiżjoni tal-Kumitat Konġunt taż-ŻEE Nru 129/2011 tat- 2 ta’ Diċembru 2011 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE

15.3.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 76/12
               
            DEĊIŻJONI TAL-KUMITAT KONĠUNT TAŻ-ŻEE
      Nru 129/2011
      tat-2 ta’ Diċembru 2011
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u partikolarment l-Artikolu 98 tiegħu,
      Billi:
      
                  (1)
               
               
                  L-Anness II tal-Ftehim kien emendat permezz tad-Deċiżjoni tal-Kumitat Konġunt taż-ŻEE Nru 115/2011 tal-21 ta’ Ottubru 2011 (1).
               
            
                  (2)
               
               
                  Ir-Regolament tal-Kummissjoni (UE) Nru 10/2011 tal-14 ta’ Jannar 2011 dwar il-materjali u oġġetti tal-plastik maħsuba li jiġu f'kuntatt mal-ikel (2) għandu jiġi inkorporat fil-Ftehim.
               
            
                  (3)
               
               
                  Ir-Regolament (UE) Nru 10/2011 iħassar id-Direttivi tal-Kummissjoni 80/766/KEE (3), 81/432/KEE (4) u 2002/72/KE (5) li huma inkorporati mal-Ftehim u li konsegwentement għandhom jitħassru skont il-Ftehim.
               
            
                  (4)
               
               
                  Għal raġunijiet prattiċi, l-atti mniżżla taħt it-titolu “ATTI LI L-PARTIJIET KONTRAENTI TAGĦHOM GĦANDHOM JIEĦDU NOTA” fil-Kapitolu XII tal-Anness II se jiġu rinumerati.
               
            
                  (5)
               
               
                  Din id-Deċiżjoni tikkonċerna l-leġiżlazzjoni li tolqot oġġetti tal-ikel. Il-leġiżlazzjoni li tikkonċerna l-oġġetti tal-ikel ma tapplikax għal-Liechtenstein sakemm l-applikazzjoni tal-Ftehim bejn il-Komunità Ewropea u l-Konfederazzjoni Svizzera dwar il-kummerċ fi prodotti agrikoli tiġi estiża għal-Liechtenstein, kif mistqarr fl-introduzzjoni tal-Kapitolu XII tal-Anness II tal-Ftehim. Din id-deċiżjoni m'għandhiex tapplika għal-Liechtenstein,
               
            ADOTTA DIN ID-DEĊIŻJONI:
      Artikolu 1
      Il-Kapitolu XII tal-Anness II tal-Ftehim għandu jiġi emendat kif ġej:
      
                  1.
               
               
                  It-testi tal-punti 25 (id-Direttiva tal-Kummissjoni 80/766/KEE), 28 (id-Direttiva tal-Kummissjoni 81/432/KEE) u 54zzb (id-Direttiva tal-Kummissjoni 2002/72/KE) għandhom jitħassru.
               
            
                  2.
               
               
                  L-inċiż li ġej għandu jiżdied mal-punt 36 (id-Direttiva tal-Kunsill 85/572/KEE):
                  
                              “—
                           
                           
                              
                                 32011 R 0010: Ir-Regolament tal-Kummissjoni (UE) Nru 10/2011 tal-14 ta’ Jannar 2011 (ĠU L 12, 15.1.2011, p. 1).”
                           
                        
            
                  3.
               
               
                  Il-punt li ġej għandu jidħol wara l-punt 54zzzzzm (ir-Regolament tal-Kummissjoni (UE) Nru 16/2011):
                  
                              “55.
                           
                           
                              
                                 32011 R 0010: Ir-Regolament tal-Kummissjoni (UE) Nru 10/2011 tal-14 ta’ Jannar 2011 dwar il-materjali u oġġetti tal-plastik maħsuba li jiġu f'kuntatt mal-ikel (ĠU L 12, 15.1.2011, p. 1).”
                           
                        
            
                  4.
               
               
                  Fl-intestatura “ATTI LI L-PARTIJIET KONTRAENTI TAGĦHOM GĦANDHOM JIEĦDU NOTA” il-punti 55 (ir-Rakkomandazzjoni tal-Kummissjoni 78/358/KEE) sa 67 (ir-Rakkomandazzjoni 2010/161/UE) se jiġu rinumerati l-punti 1 sa 13.
               
            Artikolu 2
      It-testi tar-Regolament (UE) Nru 10/2011 li għandhom jiġu ppubblikati fl-ilsien Islandiż u dak Norveġiż, fis-Suppliment taż-ŻEE ta’ Il-Ġurnal Uffiċjali tal-Unjoni Ewropea għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fit-3 ta’ Diċembru 2011, sakemm in-notifiki kollha taħt l-Artikolu 103(1) tal-Ftehim ikunu saru lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE, u fis-Suppliment taż-ŻEE ma’ Il-Ġurnal Uffiċjali tal-Unjoni Ewropea.
      
         Magħmul fi Brussell, it-2 ta’ Diċembru 2011.
         
            
               Għall-Kumitat Konġunt taż-ŻEE
            
            
               Il-President
            
            Kurt JÄGER
         
      
      
         (1)  ĠU L 341, 22.12.2011, p. 78.
      
         (2)  ĠU L 12, 15.1.2011, p. 1.
      
         (3)  ĠU L 213, 16.8.1980, p. 42.
      
         (4)  ĠU L 167, 24.6.1981, p. 6.
      
         (5)  ĠU L 220, 15.8.2002, p. 18.
      
         (*)  Ma huma indikati l-ebda rekwiżiti kostituzzjonali.